পুরভোটের মুখে ঘর ভাঙছে কংগ্রেসের। মালা রায়ের পর যোগ দিতে চলেছেন শঙ্কর সিং। শোনা যাচ্ছে, আরও অনেক কংগ্রেস নেতার নাম। আর এই দলবদল নিয়ে তৃণমূল নেতৃত্বের কটাক্ষ, কংগ্রেসে আর থাকল কে?
 ব্যুরো: পুরভোটের মুখে ঘর ভাঙছে কংগ্রেসের। মালা রায়ের পর যোগ দিতে চলেছেন শঙ্কর সিং। শোনা যাচ্ছে, আরও অনেক কংগ্রেস নেতার নাম। আর এই দলবদল নিয়ে তৃণমূল নেতৃত্বের কটাক্ষ, কংগ্রেসে আর থাকল কে? পুরভোটের আগে বড় সড় ভাঙনের মুখে কংগ্রেস। ইতিমধ্যেই হাত ছেড়ে ঘাসফুলে যোগ দিয়েছেন মালা রায়।  এবার লাইনে শঙ্কর সিং। তৃণমূলের সর্বভারতীয় সাধারণ সম্পাদক সুব্রত বক্সির সঙ্গে কথা বলেই কংগ্রেস ছাড়ার সিদ্ধান্ত নিয়ে ফেলেছেন নদিয়া জেলা কংগ্রেসের দীর্ঘদিনের এই নেতা। দিল্লি থেকে মমতা বন্দ্যোপাধ্যায় ফিরলেই তৃণমূলে যোগ দেওয়াটা শুধু তাঁর সময়ের অপেক্ষা। পাকা কথা বলতে মঙ্গলবার ফের সুব্রত বক্সির সঙ্গে বৈঠক করবেন তিনি। লাইনে নাকি আরও অনেকে রয়েছেন। মালা রায় তৃণমূলে যোগ দেওয়ার পর উঠে আসছে কংগ্রেস নেতা নির্বেদ রায়ের নাম। জানা গিয়েছে, শঙ্কর সিংয়ের সঙ্গেই কংগ্রেসের ঘর ছেড়ে আসবেন তিনি। তৃণমূলে যোগ দেবেন শিবাজি সিংহ রায়ও।